Lehikoinen voitti 400 metrin aitajuoksun Suomen-mestaruuden Jyväskylässä 2018 ja Turussa 2020. Hän juoksi samassa lajissa hopealle Oulun 2016 ja Lappeenrannan 2019 Kalevan kisoissa. Tampereen Kalevan kisoissa 2021 Lehikoinen osallistui 400 metrin sileälle matkalle ja sijoittui hopealle ennätyksellään 52,99. Hän on saavuttanut viestijuoksun SM-kilpailuissa 4 × 400 metrin viestissä kultaa 2017 sekä hopeaa 2014, 2019 ja 2020. 4 × 100 metrin viestissä hän sai SM-hopeaa 2019 ja 2020. Sisäratojen SM-kilpailuissa hän sai kultaa 300 metrin aitajuoksussa 2020 Suomen ennätys -ajalla 40,97 ja 4 × 200 metrin viestissä 2017, hopeaa 300 metrin aitajuoksussa ja 4 × 300 metrin viestissä 2016 ja pronssia 400 metrillä vuonna 2021.